ТҮНШЛЭГЧДИЙН 2025 ОНЫ ЭЭЛЖИТ ХУРАЛ БОЛЛОО
МБҮА ТББ нь барилгын үйл ажиллагааны тусгай зөвшөөрөл олгох төрийн чиг үүргийг 8 дахь жилдээ амжилттай хэрэгжүүлж байгаа бөгөөд төрийн чиг үүргийг хэрэгжүүлэх үйл ажиллагааг жилээс жилд түргэн шуурхай, ил тод, илүү хялбар, найдвартай болгохын төлөө санал санаачилга гарган ажиллаж ирлээ. Тухайлбал тусгай зөвшөөрөл олгох суурь нөхцөл шаардлагаа шинэчлэн хөнгөвчилсний зэрэгцээ цахим программ хангамжаа шинэчлэн аж ахуйн нэгжүүдийн хүсэлтийг тусгай зөвшөөрлийн нэгдсэн сан license.mn -ээр дамжуулан авахад бэлэн болоод байна. Ингэснээр аж ахуйн нэгж байгууллагуудын хувьд тусгай зөвшөөрөл олгох үйл ажиллагаа илүү түргэн шуурхай болж сайдын тушаал болон гэрээ байгуулах процессыг цахим болгож байна. 
2025.09.04-ны өдөр салбарын мэргэжлийн ТББ-ууд болох МБЗТЗХ ТББ, МБГБХ ТББ, МБИХ ТББ, ӨТМТҮХ ТББ, БТХ ТББ, МБИГХ ТББ зэрэг түншлэгч байгууллагуудын удирдлагуудын хурлыг зохион байгуулж барилгын үйл ажиллагааны тусгай зөвшөөрлийн 2025 оны үйл ажиллагааны эхний хагас жилийн тайлан, санхүүгийн тайланг танилцуулан хэлэлцүүлж, цаашид шинэ системийн талаарх сургалт, сурталчилгаа, танилцуулга дээр хамтран ажиллахаар тогтлоо. 
